Shalom ja hyvää iltaa. Tässä TV7-uutiset Jerusalemista.
Uutisotsikoissa tänään: -
Israel pyrkii määrätietoisesti tuhoamaan -
islamistisen Hamasin ja sen terrorikumppanit Gazasta.
YK-turvallisuusneuvosto vaatii päätös- lauselmassaan taukoja Gazaan.
Israel: "Pidemmät humanitaariset tauot eivät ole perusteltuja, -
ennen kuin Hamas-terroristit vapauttavat kaikki 239 panttivankia."
Britannian parlamentti -
torjui vasemmisto- ja islamistilainsäätäjien yrityksen -
pakottaa hallitus vaatimaan tulitaukoa Israelin ja Hamasin välille.
Israel toimii määrätietoisesti ja peräänantamattomasti -
eliminoidakseen islamistisen Hamasin ja sen terrorikätyrit Gazasta, -
jotta näiden ryhmien 7.10. toteuttama verilöyly ei enää koskaan toistu.
Israelin puolustusvoimat IDF on suorittanut Gazassa -
laajoja maa-, meri- ja ilmaoperaatioita. IDF sai merkittävän taktisen voiton -
löytäessään kattavaa tiedustelumateriaalia -
Shifan sairaalasta, jonka alla sijaitsee Hamasin komentokeskus.
Israelin joukot haravoivat aluetta perusteellisesti -
ja paikallistavat terroristien aseita ja tunneleita.
IDF-joukot jatkavat operointia Shifan sairaalassa kohdennetusti.
Operaatiomme Shifassa käynnistyi viime yönä.
Tiesimme tiedustelutietojen perusteella, -
että kohteessa on terroristista infrastruktuuria.
Syvennämme operaatiota. Löysimme sairaalasta aseita, -
tiedustelutietoa sekä sotilaskäyttöön tarkoitettua teknologiaa ja välineistöä.
Löysimme myös Hamasin komentokeskuksen -
ja teknologisia resursseja.
Nämä löydökset on toimitettu eteenpäin tutkittavaksi.
Joukkomme jatkavat -
tiedusteluun nojaavaa kohdennettua operointia sairaalassa, -
jotta siellä tapahtuva terroristinen toiminta saadaan eliminoitua.
Samaan aikaan kun IDF jatkaa Hamasin nujertamista Gazassa, -
Hamas on puolestaan ampunut umpimähkään raketteja ja ohjuksia -
kohti Israelin tiuhaan asuttuja yhteisöjä.
Israelin ilmapuolustusjärjestelmä torjuu iskuja päivittäin.
Nämä naiset ja miehet operoivat Rautakupoli-järjestelmäämme, -
joka on Israelin suojakilpi. Ihmiset ovat unohtaneet, -
että Hamas on sodan aikana ampunut noin 10 000 rakettia ja ohjusta -
Israelia kohti tavoitteenaan tappaa kansalaisiamme.
Te teette pyhää työtä suojellessanne israelilaisia.
Juuri tämä seikka erottaa meidät heistä: -
Te pelastatte siviilejä ― he uhraavat siviilejään.
He tuovat siviilejä sota-alueelle eivätkä salli näiden lähteä pois -
vaan jopa ampumalla pakottavat nämä pysymään taistelurintamalla.
Vastassamme on brutaali vihollinen, -
mutta älkää unohtako sitä, keitä me olemme.
Arvostamme syvästi sitä työtä, jota te teette Israelin hyväksi.
Etelä-Israeliin kohdistuvat uhkat -
kumpuavat Gazan lisäksi myös Jemenistä, -
mistä huthien hallitsema Iranin käskyläinen Ansar Allah -
on laukaissut satunnaisesti ballistisia ohjuksia ja lennokkeja kohti Israelia.
Iranin libanonilaiskätyri Hizbollah -
puolestaan näyttää kiihdyttävän toimiaan Israelin pohjoisrintamalla.
Se on tehnyt päivän aikana useita iskuja mm. kranaatinheittimillä.
Tapasin tänään pohjoisen komentokeskuksen henkilöstöä.
Pohjoinen komentokeskus -
pysyy valppaana ja operatiivisessa valmiudessa siltä varalta, -
että operointia pitää laajentaa.
Ministeri Benny Gantz varoitti sekä Libanonia että Hizbollahia.
Olemme tietoisia Hizbollahin sotilaallisista kyvyistä, -
mutta tiedämme myös, että omat kykymme ovat suuremmat.
Jatkamme puolustus- ja hyökkäystoimia tarpeen mukaan.
Ja jos on välttämätöntä, -
annamme kivuliaan iskun Libanonille ja Hizbollahille.
Tiedämme kyllä, miten toimia.
IDF, Shin Bet ja rajapoliisin erikoisjoukot -
jatkavat tiedusteluun pohjaavaa operointia -
niin kutsutun Länsirannan Juudeassa, Samariassa ja Jordaninlaaksossa.
Tuoreimpien tietojen mukaan -
yli 1 500 terrorismista epäiltyä henkilöä on pidätetty 7.10. lähtien.
Näistä noin tuhat kuuluu Hamasiin.
Israelin rajapoliisit ja turvallisuusjoukot -
saivat tänä aamuna estettyä merkittävän iskun, -
kun he pysäyttivät ajoneuvon kuulustelua varten.
Autossa olleet kolme terroristia yrittivät päästä Israeliin -
Valtatien 60 eli niin kutsutun Tunnelitien kautta.
Tänne saapui ajoneuvo, jossa oli kolme terroristia.
Huomasimme kauempaa, kun autossa olleet terroristit -
juttelivat jalankulkijan kanssa, joka nousi sitten auton kyytiin.
Puhumme siis yhteensä kolmesta terroristista. He saapuivat tänne.
Poliisit olivat hyvin valppaina. Kun he alkoivat kuulustella terroristeja, -
nämä avasivat tulen. Terroristeilla oli mukanaan kaksi rynnäkkökivääriä,
kaksi pistoolia, paljon ammuksia, kirveitä sekä lääketarvikkeita.
Terrori-iskun oli arvatenkin tarkoitus tapahtua jossain muualla.
Ilman henkilöstömme valppautta tapaus olisi sattunut jossain muualla: -
Jerusalemissa, Temppelivuorella, jossain ruuhkaisessa paikassa.
Saimme estettyä paljon pahemman terrori-iskun.
Valitettavasti kyseisen terrori-iskun seurauksena -
haavoittui kuusi ihmistä, joista yhden tila on kriittinen.
Heidät kuljetettiin jatkohoitoon sairaaloihin Jerusalemiin.
USA:n hallinto painostaa Israelia -
pidentämään lisää päivittäisiä humanitaarisia taukoja -
Hamasin piinaamassa Gazassa. Tuoreimpana toimenpiteenä -
Yhdysvallat päätti pidättyä turvallisuusneuvoston äänestyksestä, -
jossa vaadittiin kiireellisesti pidempiä humanitaarisia taukoja Gazaan.
12 puolesta.
0 vastaan.
3 tyhjää.
Lauselmaesitys on hyväksytty -
päätöslauselmaksi 2712 2023.
USA, Britannia ja Venäjä pidättäytyivät äänestämästä, -
kun taas Kiina ja Ranska äänestivät lauselman puolesta.
Neuvoston olisi pitänyt hyväksyä -
kattavampi ja voimakkaampi päätöslauselma jo paljon aiemmin.
Tämä päätöslauselma on joka tapauksessa -
myönteinen ja tärkeä ensimmäinen askel kohti tulitaukoa -
sekä minimivaatimus ihmishenkien säästämiseksi.
Tämän avulla voidaan välttyä -
suuremmalta humanitaariselta kriisiltä ja katastrofilta.
Yhdysvaltain pysyvä YK-lähettiläs selitti, -
miksi Bidenin hallinto päätti olla tukematta päätöslauselmaa.
Yhdysvallat ei voinut äänestää sellaisen tekstin puolesta, -
jossa ei tuomita Hamasia eikä vahvisteta kaikkien jäsenmaiden -
oikeutta suojella kansalaisiaan terrori-iskuilta.
Neuvosto on kerta toisensa jälkeen -
ilmaissut vastustavansa kaikkia terroritekoja.
Tämän kammottavan hyökkäyksen ei pitäisi olla poikkeus. Yhdysvallat -
kehottaa edelleen tätä neuvostoa tuomitsemaan Hamasin toimet.
Vaikka Yhdysvallat on syvästi pettynyt tämän tekstin puutteisiin, -
tuemme silti monia neuvoston hyväksymiä tärkeitä lausekkeita.
Vaikka tässä tekstissä ei tuomita Hamasia, -
tämä on kuitenkin ensimmäinen kerta,
kun Hamas ylipäätään mainitaan missään päätöslauselmassa.
Israelin ulkoministeriö julkaisi vastineena lausunnon, -
jossa kehotettiin turvaneuvostoa ja kansainvälistä yhteisöä -
pitämään tiukasti kiinni siitä, että kaikki kidnapatut israelilaiset -
vapautetaan turvaneuvoston päätöslauselman mukaisesti.
"Israel odottaa, -
että turvaneuvosto tuomitsee yksi- selitteisesti Hamasin sekä käsittelee -
tarvetta luoda uudenlainen turvallisuusympäristö Gazaan."
"Pidemmille humanitaarisille tauoille Gazassa ei ole perusteita, -
ennen kuin Hamas-terroristit vapauttavat kaikki 239 panttivankia."
Sitten Lontooseen. Britannian parlamentti totesi yksiselitteisesti, -
että islamistimaahanmuuttajien ja laitavasemmiston järjestämissä -
joukkomielenosoituksissa esiintyvät äärinäkemykset -
eivät heijasta Britannian kantaa.
Äänestyksessä, jota luonnehdittiin "iskuksi vasten -
Britannian ulkopolitiikkaa ohjailemaan pyrkivien islamistien kasvoja", -
peräti 293 lainsäätäjää ― työväenpuolueestakin yli 2/3 ―
vastusti esitystä, jossa hallitusta patistettiin -
vaatimaan tulitaukoa Israelin ja Hamasin konfliktiin.
Puolesta 125.
Vastaan 293.
Ei-äänet voittavat.
Nimettömänä puhunut Britannian turvallisuusvirkamies sanoi TV7:lle, -
että äänestystulos heijastaa -
Britannian moraalia ja arvoja vankasti tukevan -
"hiljaisen enemmistön" tuntoja.
Kiitos seurasta.
Rukoillaan rauhaa Jerusalemille ja pelastusta Israelille.
Jos tuotantomme on siunannut sinua ja haluat auttaa -
lahjoitusten varassa toimivan TV7 Israelin tuotantokustannuksissa, -
harkitsethan lahjoittamista. Voit lahjoittaa osoitteissa -
www.tv7.fi/lahjoita ja www.tv7israelnews.com.
Olen Jonathan Hessen. Hyvää illanjatkoa.
Nähdään tulevien ohjelmien parissa, jos Luoja suo.
Siihen saakka shalom Jerusalemista.
Suomennos: Sirpa Kaukonen